Arbeid under leiropphold
Våre medlemmer gjennomfører årlig flere leiropphold for konfirmanter og andre, og gjennom dette organiserer de et arbeid som krever særlig oppmerksomhet på arbeidstid og godtgjøringer.

Innledning
Arbeid på leir er i utgangspunktet å betrakte som ordinært arbeid, men på grunn av forholdene ved denne arbeidsformen, har partene kommet fram til en egen bestemmelse i «Sentral særavtale for kirkelige stillinger» punkt 3.3:

«Ved arbeid under leiropphold beregnes inntil 9 timer pr. døgn som arbeidstid. Den øvrige tiden hvor en tilsatt deltar på leir, godtgjøres med 1/3 timelønn pr. time.»

På bakgrunn av at flere av våre medlemmer stiller spørsmål om bestemmelsen, finner vi det hensiktsmessig å omtale disse forholdene.

I kirkelig sektor vil de fleste medarbeidere til tider utføre arbeid under leiropphold, weekender og turer. Dette er særlig aktuelt for kateket, diakon, kantor/organist, prest ansatt av menighetsråd/fellesråd og andre tilsatte som arbeider med ulike grupper. Dette kan være konfirmanter/ungdomsgrupper, kor/instrumentalgrupper, voksengrupper eller eldre i menigheten. Det er ved denne typen arbeid bestemmelsen kommer til anvendelse.

Planlegging/tilrettelegging
Et godt utgangspunkt er at arbeidsgiver og arbeidstaker hver for seg og sammen sørger for planlegging og rammer for opplegget i god tid på forhånd. Uenighet i etterkant på grunn av mangelfull planlegging, er uheldig. Det er viktig å sette fokus på økonomi, arbeidstid og godgjøringer slik at dette på forhånd er avklart. De fleste medarbeiderne som dette angår, arbeider etter arbeidsplan. Det vil derfor være naturlig å bruke arbeidsplanen som«verktøy» i planleggingen av leirarbeid også. Der flere medarbeidere skal løse oppgaven sammen, bør det bestemmes hvem av dem som skal ha hovedansvar/ledelse for oppdraget. I tillegg er det nødvendig å avklare frivillige medarbeideres rolle og innsats. Det er naturlig at det arbeides ut en «vaktordning» slik at det kan være en ordnet plan for arbeid og fritid for de som skal arbeide sammen. Det er viktig legge til rette for bruk av ressursene slik at en får til løsninger uten for mange kompliserende begrensninger. Faktorer som faglige hensyn, tidsrammer, medarbeidere (tilsatte og frivillige), budsjett, leirstedets beskaffenhet osv. er viktig å avveie i en planleggingsfase. Her må arbeidsgiver og medarbeidere samarbeide om vurderinger og løsninger.

Arbeidstidsberegning
Særavtalens punkt 3.3 sier at det kan beregnes arbeidstid inntil 9 timer pr. døgn. Det er naturlig at den som har et hovedansvar og leder opplegget får beregnet en arbeidstid inntil 9 timer. For andre medarbeidere beregnes arbeidstiden ut fra det som er nødvendig for å ha en forsvarlig bemanning i henhold til arbeidsmengde og ansvar, dog ikke under det som er normalt for en vanlig arbeidsdag i full stilling. Den øvrige tiden er planlagt arbeidstid og tilstedeværelse i miljøet som går utover AML,s begrensning på 9 timer pr døgn. Det er vanligvis nødvendig at en eller to medarbeidere tar ansvar og har hvilende vakt om natten. For denne vakten får medarbeidere beregnet øvrig tid. For de andre medarbeiderne beregnes sovetid som fritid. Det er normalt å beregne 8 timer for dette. Dersom man legger opp til en vaktplan der medarbeiderne har fritid og kan forlate leirområdet, gjøres det også fradrag for denne tiden.

Godtgjøring
Den øvrige tiden godtgjøres med 1/3 timelønn pr. time. Den øvrige tiden som faller på tidspunkt der godtgjøring av kveldstillegg og lørdag- og søndagstillegg gjelder, godtgjøres med 1/3 av det gjeldende tillegget. I stedet for å betale godtgjøring, kan partene bli enige om å regne om til tid for avspasering.

Det kan oppstå situasjoner som krever merarbeid utover den oppsatte arbeidsplanen. Her kan nevnes når deltakere blir syke og må sendes hjem, alvorligere disiplinærproblemer o.a. For denne type arbeid skal det betales for merarbeid/overtidsgodtgjøring. Arbeidsgiver og arbeidstaker må på forhånd være enige om hvordan en skal takle uforutsett ekstra arbeid og hvilke rammer som gjelder for dette. Arbeidsgiver har også ansvar for å sørge for nødvendig forsikringsordninger på tur. 

Eksempel: Arbeidsplan for en ansatt den uken konfirmantleiren gjennomføres
	Mandag	Tirsdag	Onsdag	Torsdag	Fredag	Lørdag	Søndag	
07.00								
08.00								
09.00	Avreise							
10.00								
11.00								
12.00								
13.00								
14.00								
15.00								
16.00					Hjemreise			
17.00								
18.00								
19.00								
20.00								
21.00								
22.00								
23.00								
00.00								
01.00								
02.00								
03.00								
04.00								
05.00								
06.00								

	= Arbeidstid		= Den øvrige tiden		= Fritid	

Beregning av arbeidstid og godtgjøringer:
Arbeidstid:	43 timer 
(innarbeides i arbeidsplan med gjennomsnittsregulering av arbeidstiden)
Den øvrige tiden	36 timer x 1/3 timelønn, eller 12 timer mindre arbeid 
(innarbeides i arbeidsplanen)
Arbeid etter kl. 17.00	21 timer x kveldstillegg
Arbeid etter kl. 17.00	22 timer x 1/3 kveldstillegg

Frank Grimstad
Adm.dir.